Proiect

**GUVERNUL REPUBLICII MOLDOVA**

**HOTĂRÎRE nr.\_\_\_**

**din \_\_\_\_ \_\_\_\_\_\_\_\_\_ 2014**

**Cu privire la aprobarea Regulamentului privind mecanismul utilizării mijloacelor financiare alocate din bugetul de stat destinate susținerii investitorilor în vederea pregătirii și instruirii personalului (cadrelor) în legătură cu crearea de noi locuri de muncă**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În temeiul art. 12 pct. 10) și 12) din Legea cu privire la Guvern nr.64-XII din 31 mai 1990 (republicată în Monitorul Oficial al Republicii Moldova, 2002, nr.131-133, art.1018) cu modificările și completările ulterioare și în scopul executării prevederilor articolului 2, alin. (5), lit. b) al Legii bugetului de stat pe anul 2014, nr. 339 din 23 decembrie 2013 (Monitorul Oficial al Republicii Moldova, 2014, nr.14-16, art.34) Guvernul

**HOTĂRĂȘTE:**

1. Se aprobă Regulamentul privind mecanismul utilizării mijloacelor financiare alocate din bugetul de stat destinate susținerii investitorilor în vederea pregătirii și instruirii personalului (cadrelor) în legătură cu crearea de noi locuri de muncă (se anexează).
2. Controlul asupra executării prezentei hotărâri se pune în sarcina Ministerului Economiei.

**Prim-ministru IURIE LEANCĂ**

Contrasemnează:

Viceprim-ministru,

ministrul economiei Valeriu LAZĂR

Ministrul finanţelor Anatol ARAPU

 Aprobat

prin Hotărîrea Guvernului

nr.\_\_\_\_ din \_\_\_\_\_\_\_\_\_\_\_

**Regulament**

**privind mecanismul utilizării mijloacelor financiare alocate din bugetul de stat destinate susținerii investitorilor în vederea pregătirii și instruirii personalului (cadrelor) în legătură cu crearea de noi locuri de muncă**

1. **Dispoziții generale**
2. Prezentul Regulament reglementează mecanismul utilizării mijloacelor financiare alocate din bugetul de stat, destinate susținerii investitorilor, în vederea pregătirii și instruirii personalului(cadrelor) în legătură cu crearea de noi locuri de muncă.
3. Regulamentul se aplică în cazul alocării mijloacelor financiare pentru susţinerea investitorilor care creează noi locuri de muncă.
4. Mărimea alocărilor este stabilită anual prin Legea bugetului de stat.
5. Administrarea mijloacelor financiare alocate se efectuează de către Ministerul Economiei, în baza prezentului Regulament.
6. Selectarea beneficiarilor mijloacelor financiare alocate va ține de competența

„Consiliului de administrare a bugetului pentru implementarea Programului „Promovarea Exportului”” (în continuare – Consiliu) creat de către Ministerul Economiei.

1. **Condițiile, modul și procedura de utilizare a mijloacelor financiare**
2. Mijloacele financiare alocate se vor utiliza pentru compensarea cheltuielile pe care investitorii le-au suportat pentru instruirea angajaților.
3. Compensarea nu va depăși 50% din cheltuielile suportate de către investitori pentru instruirea fiecărui angajat.
4. Beneficiari ai compensației pot fi investitorii, înregistrați ca subiect al activității antreprenoriale în Republica Moldova conform Legii cu privire la antreprenoriat și întreprinderi, nr. 845 din 3 ianuarie 1992.
5. Decizia privind compensarea cheltuielile va fi aprobată de către Consiliu și consemnată printr-un proces verbal.
6. Vor fi compensate doar cheltuielile suportate pentru instruirea angajaților în centre de instruire profesională selectate în condițiile prezentului Regulament.
7. În scopul asigurării eficacității maxime a alocării mijloacelor financiare din bugetul de stat, Consiliul va asigura o selectare obiectivă și transparentă a centrelor care se vor ocupa de instruirea și pregătirea personalului (în continuare – Centre de instruire), dar totodată și a investitorilor concreți care vor primi această finanțare pentru instruirea angajaților.
8. Selectarea centrelor de instruire se va efectua ținând cont de următoarele criterii:
9. Existența unor cadre didactice de înaltă calificare;
10. Calitatea programelor de instruire;
11. Existența unei baze informaționale, utilaje și materiale moderne;
12. Posibilitatea desfășurării unei practici de studiu complexe;
13. Formarea profesională să aibă loc conform principiilor învățământului dual;
14. Existența unor contracte încheiate sau unor acorduri de intenție, dintre Centrele de instruire și companiile care necesită instruirea personalului.
15. Selectarea Centrelor de instruire se va efectua în baza informațiilor oferite Consiliului, din partea persoanelor juridice și fizice cointeresate după evaluarea externă de către Agenția de Asigurare a Calității în Învățământul Profesional.
16. Timpul, modul examinării și criteriile selectării centrelor de instruire vor fi determinate de către Consiliu.
17. Rezultatele selectării centrelor de instruire vor fi aprobate de către Consiliu printr-un proces verbal.
18. Centrele de instruire selectate vor fi incluse în lista centrelor în care instruirea poate fi compensată de către stat, în condițiile prezentului Regulament. Lista va fi elaborată de către secretarul Consiliului și va fi semnată de către președintele acestuia.
19. Lista Centrelor de instruire selectate și informația succintă despre acestea va fi plasată pe pagina web a Ministerului Economiei.
20. Selectarea profesiilor pentru care se vor compensa cheltuielile, va avea loc în baza programelor de studii a Centrelor de instruire, reieșind din lista de profesii propuse de către investitori, patronate și Ministerul Economiei.
21. Prioritate vor avea profesiile solicitate de investitorii și companiile din domeniul producerii industriale, precum și din domeniul eficienței energetice, asigurării infrastructurii calității, și alte domenii în care există un deficit de cadre pe piața internă a forței de muncă.
22. Lista profesiilor selectate spre compensație, se stabilește de către Consiliu și se plasează pe pagina web a Ministerului Economiei.
23. În baza cererilor, Consiliul va selecta investitorii cărora li se va compensa cheltuielile prevăzute în Regulament.
24. La cererea depusă de către investitorii care necesită compensarea cheltuielilor se anexează următoarele:
25. Informația succintă despre companie (inclusiv datele bancare și adresa);
26. Informații cu privire la existența datoriilor la bugetul de stat;
27. Parametrii economici ai proiectului în care vor fi implicați muncitorii instruiți (descrierea succintă a proiectului, tipul producției, volumul producției, numărul muncitorilor implicați);
28. Copia contractului care a fost semnat cu Centrul de instruire, inclus de Consiliu în lista centrelor în care cheltuielile pentru instruire se compensează;
29. În cazul în care resursele financiare nu vor fi suficiente pentru toți doritorii, prioritate vor avea proiectele care presupun cea mai mare productivitate a muncii.
30. Informații despre data depunerii cererii și modul examinării acesteia, precum și informația succintă despre investitorii selectați, se plasează pe pagina web a Ministerului Economiei.
31. Investitorii care au fost selectați pentru susținerea financiară din partea statului, vor prezenta Consiliului documentele necesare, care servesc ca dovadă pentru confirmarea cheltuielilor efectuate (Copia contractului care a fost semnat cu Centrul de instruire, factura achitată pentru prestarea serviciilor).
32. Cererea investitorului pentru a primi compensarea cheltuielilor este examinată de către Consiliu într-un termen care nu depășește 30 de zile.
33. Transferul mijloacelor financiare se va face în termen de 30 de zile de la data deciziei de a satisface cererea investitorului.
34. Consiliul pregătește și prezintă Guvernului un raport anual cu privire la utilizarea alocațiilor bugetare de stat destinate susținerii investitorilor în vederea pregătirii și instruirii personalului(cadrelor) în legătură cu crearea unor noi locuri de muncă.
35. În fiecare an, Consiliul va veni cu propuneri de buget în adresa Ministerului Finanțelor, ce țin de mărimea alocațiilor bugetare destinate susținerii investitorilor în vederea pregătirii și instruirii personalului(cadrelor) în legătură cu crearea de noi locuri de muncă.